**LG offentliggjør resultatet for 1.kvartal 2018**

*Sterkt resultat for Home Appliances og Home Entertainment gir historisk sterk lønnsomhet i første kvartal. LG kjøper også belysnings og -billysselskapet ZKW Group gjennom en avtale verd 1,1 milliarder euro.*

**Oslo, 2. mai, 2018** — LG Electronics Inc. (LG) rapporterer en konsernomsetning på 14,1 milliarder dollar og et driftsresultat på 1,03 milliarder dollar for første kvartal 2018. Omsetningen økte med 3,2 prosent fra tilsvarende kvartal i 2017 mens driftsresultatet økte tilsvarende med 20 prosent. Dette er det beste førstekvartalsresultatet og -omsetningen i selskapets historie. Sammenlignet med alle historiske kvartal, hadde foregående kvartal den største lønnsomheten siden andre kvartal 2009.

Både LG Home Appliance & Air Solution Company og LG Home Entertainment Company rapporterte solid omsetningsvekst. Divisjonene hadde begge tosifrede driftsmarginer og for første gang oversteg det samlede resultatet for LGs to største divisjoner 1 milliard dollar. Samtidig genererte LGs B2B-virksomhet sterk lønnsomhet for kvartalet. Negativ lønnsomhet i mobil- og kjøretøysdivisjonene ble reduserte i løpet av første kvartal.

LG Home Appliance & Air Solution Company rapporterte en omsetning på 4,59 milliarder dollar og et driftsresultat på 515,51 millioner dollar. Salg av produkter som varmepumper/luftkjølere og premium vaskemaskiner, samt nye tørketrommel-modeller, luftfriskere og LG Styler økte i det koreanske hjemmemarkedet. Salget i Europa, Asia og Latin-Amerika økte med til sammen 9,3 prosent sammenlignet med 2017. Driftsresultatet økte med 2,8 prosent sammenlignet med første kvartal 2017, takket være salg av premium-modeller og lavere kostnader grunnet effektiviseringsprogrammer. Etterspørselen forventes å øke i andre kvartal på grunn av høysesong for salg av lufkjøleenheter og kjøleskap i den nordlige hemisfære.

LG Home Entertainment Company rapporterte en omsetning på 3,84 milliarder dollar i første kvartal 2018 og et driftsresultat på 538 millioner dollar. Omsetningen økte med 7,4 prosent sammenlignet med tilsvarende kvartal i 2017, mye grunnet fortsatt sterkt salg av premiumprodukter som LG OLED TV og SUPER UHD TV. Driftsresultatet i første kvartal økte med hele 76,5 prosent mot 2017 på grunn av populariteten for TV-er i premiumsegmentet og forbedret kostnadsstruktur. Dette ga for første gang en tosifret driftsmargin på 14 prosent. I andre kvartal forventer LG at etterspørselen etter TV-er vil øke som en effekt av flere globale sportsarrangement.

LG Mobile Communications Company fikk en omsetning på 2,01 milliarder dollar og et tap på 126,85 millioner dollar. Salget falt sammenlignet med tilsvarende kvartal 2017 som en konsekvens av en revidert lanseringsstrategi for smarttelefoner. Til tross for at komponentprisene økte, klarte selskapet å redusere det negative driftsresultatet gjennom en effektivisering av forretningsmodellen. Selv om det forventes at veksten i det globale smarttelefon-markedet vil stagnere og konkurransen tilt, estimerer LG positivt resultat med lanseringen av flaggskipstelefonen LG G7 ThinQ og åpningen av Software Upgrade Center for å levere kundestøtte med en høyere kvalitet.

LG Vehicle Components Company rapporterer en omsetning 782,9 millioner dollar og et driftsresultat på 15,84 milliarder dollar. Salget av infotainment-produkter for kjøretøyindustrien ble redusert med rundt 1 prosent i første kvartal 2018 sammenlignet med tilsvarende kvartal i 2017. Dette skuldes lavere salg av kjøretøy. Bilindustriens fokus på autonome og elektriske kjøretøy i Nord-Amerika og Europa gir gode utsikter for LG. Selskapet kommer til å fortsette styrkingen av sin virksomhet for kjøretøyskomponenter gjennom strategiske partnerskap med viktige kunder og større samarbeid med andre LG-divisjoner..

LG Business-to-Business Company genererte en omsetning på 599 millioner dollar og et driftsresultat på 73,45 millioner dollar i første kvartal. Omsetningsveksten var på 24 prosent sammenlignet med tilsvarende kvartal i fjor, drevet frem av salg av store bildeskjermer for digital skilting og høyprestasjons solcellepaneler. Driftsresultatet økte med hele 192 prosent i tilsvarende periode. På grunn av sterk etterspørsel etter kommersielle premiumprodukter som LG OLED digitale skilt og forbedret kostnadsstyring. Trenden fortsetter inn i andre kvartal.

**Sterkere tilbud innen kjøretøyskomponenter**

Styret i LG Electronics har godkjent oppkjøpet av den ledende leverandøren av belysnings og billysleverandøren ZKW Group gjennom en avtale verd 1,1 milliarder euro. Dette er LGs største oppkjøp til nå, Gjennom avtalen vil LG Electronics kjøpe 70 prosent av aksjene i ZKW Group mens morselskapet, LG Corp., kjøper resterende 30 prosent.

Den strategiske fusjonen forventer å gi synergieffekter som muliggjør en lederposisjon i den globale belysningssektoren innen autonome kjøretøyskomponenter. ZKW Group, med hovedkontor i, Wieselburg, Österrike, er en høyteknologisk leder innen bilbelysningssystemer med tilstedeværelse i markeder over hele Europa, i tillegg til Kina, Mexico og USA.

**Forklaring av valutakurser for første kvartal 2018**

LG Electronics ureviderte kvartalsresultater er basert på IFRS (International Financial Reporting Standards) for tremånedersperioden som ble avsluttet 31. mars 2018. Basisvaluta won er konvertert til amerikanske dollar basert på den gjennomsnittlige vekslingskursen i det tilsvarende kvartalet. — Won 1 072,91 per USD.

# # #

**Om LG Electronics, Inc.**

LG Electronics, Inc. (KSE: 066570.KS) er en global leder og innovatør innen hjemmeelektronikk, mobil kommunikasjon og hvitevarer med over 75 000 ansatte på mer enn 118 lokasjoner verden rundt. Den globale omsetningen i 2016 utgjorde USD 47,9 milliarder, og selskapet er delt inn i fire forretningsområder; Home Appliance & Air Solution, Mobile Communications, Home Entertainment and Vehicle Components. LG Electronics er en av verdens største produsenter av TV, audio- og videoprodukter, mobiltelefoner, klimaanlegg, vaskemaskiner og kjøleskap. LG Electronics er en 2016 ENERGY STAR Partner of the Year. For mer informasjon, besøk www.lg.com.